[{"text_idx": "#000000", "text": "Yn creu gwell ofal cymdeithasol yng Nghymru"}, {"text_idx": "#000001", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)\nYmchwil ac adolygiadau o ymarfer"}, {"text_idx": "#000002", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)"}, {"text_idx": "#000005", "text": "Daeth penderfyniadau bwydo babanod yn bwnc trafod cyfarwydd ymhlith llunwyr polisi\u0308au, academyddion, mamau a\u2019r cyhoedd. Rhaid i famau, y mae llawer ohonynt ar y cam mwyaf agored i niwed yn eu bywydau, benderfynu pa opsiwn bwydo sydd orau iddynt hwy a\u2019u babanod ond yn aml maent yn dod ar draws anawsterau corfforol, ymarferol neu ddiwylliannol wrth wneud y dewisiadau hyn. Yn o\u0302l yr Arolwg Bwydo Babanod diweddaraf, yn y DU mae dros 80% o famau yn dechrau bwydo ar y fron ond dim ond 1% sy\u2019n llwyddo i fodloni canllawiau Sefydliad Iechyd y Byd o fwydo ar y fron yn unig ar 6 mis oed."}, {"text_idx": "#000006", "text": "Mae ymchwil wedi dangos y gall pwyslais ar hyrwyddo bwydo ar y fron yn unig fod yn ddieithr i famau sy\u2019n dewis cyflwyno llaeth fformiwla. Datgelodd ein hymchwil flaenorol fod mamau sy\u2019n dechrau bwydo ar y fron ac yna\u2019n symud i fformiwla yn ymddangos yn arbennig o agored i deimladau o drallod o ganlyniad i \u201cfethu\u201d mewn mamolaeth, a all yn ei dro arwain at deimladau o euogrwydd a chywilydd yn ystod y cyfnod bregus hwn. Nod Motherhood Quilt and Guilt yw creu trafodaeth am brofiadau emosiynol negyddol, fel cywilydd ac euogrwydd, sy\u2019n deillio o gyflwyno fformiwla a bwydo ar y cyd sy\u2019n debygol o atseinio gyda\u2019r mwyafrif o fenywod yng Nghymru."}, {"text_idx": "#000007", "text": "Bydd y prosiect cydweithredol gydag ymchwilwyr o Brifysgolion Abertawe, Aberystwyth a Northumbria\u2019, yn archwilio profiadau cymhleth mamau o arferion bwydo drwy brosiect cwiltio cymunedol \u2013 yn unol a\u0302\u2019r traddodiad cwiltio Ffeministaidd Cymreig. Er mwyn cymryd rhan yn y prosiect hwn, gwahoddir mamau i gyflwyno siwt gysgu baban a ddefnyddiwyd, gyda chlip llais neu destun ysgrifenedig o\u2019u profiadau o fwydo i gyd-fynd ag ef. Bydd y deunyddiau hyn a roddwyd yn cael eu troi\u2019n gwilt mewn cyfres o weithdai pwytho cymunedol gyda mamau plant o bob oed yn Abertawe ac Aberystwyth. Yn dilyn hyn, bydd y ti\u0302m ymchwil yn cyd-roi\u2019r cwilt gorffenedig, ac electroneg sy\u2019n sensitif i gyffwrdd i ymgorffori\u2019r clipiau sain a recordiwyd ymlaen llaw."}, {"text_idx": "#000008", "text": "Ar ddiwedd y prosiect, byddwn yn arddangos y cwilt rhyngweithiol hwn sydd wedi\u2019i gyd-greu mewn lleoliadau ledled Cymru i ysgogi trafodaeth gyhoeddus am ddewisiadau bwydo babanod a phrofiadau cymhleth mamau o fod yn fam."}, {"text_idx": "#000012", "text": "Ymwelwch a\u0302 digwyddiadau ExChange i gofrestru ar gyfer hyfforddiant rhad ac am ddim o ansawdd uchel sy\u2019n cefnogi datblygiad parhaus gweithwyr gofal cymdeithasol ar draws Cymru. Mae digwyddiadau ac adnoddau ExChange yn cyfoethogi sgiliau wrth amlygu profiadau pobl a\u0302 phrofiad o ofal."}, {"text_idx": "#000013", "text": "Cewch afael ar ystod o adnoddau fideo, adnoddau sain a gweminarau ExChange o gynadleddau, seminarau a gweithdai i ymarferwyr. Mae\u2019r adnoddau hyfforddiant hyn yn casglu ac yn rhannu profiadau ac arbenigeddau o ofal cymdeithasol er mwyn cyfoethogi sgiliau yn y maes."}]